पाइप लाइन टूटने से आधे शहर में नहीं हुई पेयजल सप्लाई, शाम को दुरुस्त
शहरमें जलसंसाधन विभाग की बाढ़ बचाव योजना के तहत रामनगर नाले के पानी को बाणगंगा नदी से जोड़ने के लिए शाहाबाद रोड पर बनाए जा रहे बैरल के चलते पीएचईडी की ओर से सप्लाई लाइन को खुदाई कर हटाने के बाद मुख्य पाइप लाइन के मंगलवार रात को क्षतिग्रस्त होने से बुधवार को शहर के आधे हिस्से के लोगों को पेयजल समस्या का सामना करना पड़ा।
लोगों का कहना था कि जब एक माह पहले से ही विभाग की ओर से नाले के निर्माण को लेकर लाइनों को शिफ्ट करने का कार्य किया जा रहा था तो उस समय विभाग की ओर से लाइनों को शिफ्ट क्यों नहीं किया गया। अब बीच में इस तरह से लाइनाें को शिफ्ट करने से शहरवासियों को पेयजल समस्या का सामना करना पड़ रहा है। बुधवार शाम को लाइन सुधार दी गई।
इन इलाकों में संकट: बाणगंगाके पास सप्लाई लाइन को शिफ्ट करने के दौरान पेयजल सप्लाई बाधित रहने से कई इलाकों में बुधवार सुबह पेयजल सप्लाई नहीं हुई। शहर के लंका कॉलोनी, मंडोला वार्ड, शाहाबाद रोड, लंका कॉलोनी, चरीघाट रोड, सब्जीमंडी क्षेत्र आदि इलाकों में पेयजल सप्लाई नहीं होने से लोगों को परेशानी का सामना करना पड़ा।
^बाणगंगा से रामनगर नाले के चल रहे निर्माण की खुदाई के दौरान सप्लाई पाइप लाइन को अलग करने के लिए काम किया जा रहा था, जिसके चलते मुख्य सप्लाई लाइन के क्षतिग्रस्त होेने से परेशानी हुई है। बुधवार को सुबह से काम कर शाम तक सही कर दिया है। गुरुवार से पेयजल सप्लाई सुचारू हो जाएगी। -विक्रमसिंह गुर्जर, एईएन पीएचईडी
बारां. पेयजल लाइन दुरुस्त करते जलदायकर्मी।
hin_Deva hin_Deva hin_Deva hin_Deva hin_Deva awa_Deva